În cazul particular al celor treisprezece foste colonii, devenite state fondatoare ale Statelor Unite ale Americii se pot menționa două date, una comună tuturora, 4 iulie 1776, data Declarației de independență a Statelor Unite ale Americii și respectiv data acceptării Constituției Statelor Unite, promulgată oficial la 17 septembrie 1787, dar ratificată succesiv de către cele treisprezece state originare la date diferite, începând cu ratificarea sa de către statul Delaware la 7 decembrie 1787, primul, și terminând cu ratificarea sa la 29 mai 1790 de către Rhode Island, ultimul dintre cele 13 state fondatoare.